sagorsarker/bangla-wikipedia huggingface dataset:
মোহাম্মদ আজিজ

মোহাম্মদ আজিজ (২ জুলাই ১৯৫৪ - ২৭ নভেম্বর ২০১৮) ছিলেন একজন ভারতীয় সঙ্গীত শিল্পী যিনি বলিউড এবং বাংলা চলচ্চিত্রে কণ্ঠশিল্পী হিসাবে কাজ করেছেন।
মোহাম্মদ আজিজ একটি আধ্যাত্মিক পরিবারে জন্মগ্রহণ করেন। তার ডাক নাম মুন্না এবং তার আসল নাম সৈয়দ মোহাম্মদ আজিজ-উন-নবী। তিনি শৈশসঙ্গীতের জগতে প্রবেশ করেন। নরম কন্ঠ ও মিষ্টি কণ্ঠে বহুমুখী ছন্দে গাওয়ার জন্য তিনি সঙ্গীত প্রেমীদের কাছে জনপ্রিয় হয়ে ওঠেন।
আজিজ বাংলা ভাষার একটি চলচ্চিত্রে জ্যোতি নামক শিরোনামে গান গাওয়ার মাধ্যমে শিল্পী হিসেবে তার চলচ্চিত্রে আত্মপ্রকাশ হয়। তিনি একজন প্রযোজকের অনুরোধে, তার সহযোগীতায় ১৯৮৪ সালে মুম্বাই আসেন। তার প্রথম হিন্দি চলচ্চিত্র ছিল অম্বর (১৯৮৪)।
আঁচল (অভিনেত্রী)

হাসনাহেনা আঁখি আঁচল (জন্ম: ২৬ আগস্ট ১৯৯২) একজন বাংলাদেশী অভিনেত্রী। রাজু আহাম্মেদ পরিচালিত ভুল (২০১১) চলচ্চিত্রের মাধ্যমে ঢালিউডে তার অভিষেক হয়। ভুল চলচ্চিত্রটি ২০১২ সালে দিল্লির আন্তর্জাতিক চলচ্চিত্র উৎসবে উদ্বোধনী চলচ্চিত্র হিসেবে প্রদর্শিত হয়। তার প্রথম ব্যবসা সফল চলচ্চিত্র "জটিল প্রেম"।
আঁচলের জন্ম ও বেড়ে ওঠা খুলনায়। তার পিতা মোঃ হাফিজুর রহমান এবং মাতা সালমা বেগম। তার বড় ভাই আশিকুর রহমান। তিনি খুলনা পাইওনিয়র গার্লস স্কুলে পড়াশোনা করেন। তিনি আনন্দধারা একাডেমীতে ও পরে পাঁচ বছর বাফায় নাচ শিখেছেন। অষ্টম শ্রেণিতে থাকাকালীন অংশ নেন এসিআই গ্রুপের একটি বিজ্ঞাপনে। অভিনেত্রী শাবনূরের চলচ্চিত্র দেখে তিনি অভিনয়ের প্রতি আগ্রহী হয়ে ওঠেন। এ প্রসঙ্গে তিনি বলেন, "সপ্তম শ্রেণীতে থাকাবস্থায় শাবনূর আপার ‘"মধুর মিলন"’ ছবিটি টিভিতে দেখি। তখন আমি শাবনূর আপার অনেক ছবিই দেখেছি। আর তার অভিনয় দেখে আমারও ইচ্ছে জাগে নায়িকা হবার।"
২০১১ সালে রাজু আহম্মেদের "ভুল" দিয়ে আঁচলের চলচ্চিত্রে অভিষেক ঘটে। এরপর তিনি মাসুদ কায়নাতের "বেইলি রোড" চলচ্চিত্রে অভিনয় করেন। পরপর দুই সপ্তাহে বিকল্প ধারার এই দুটি চলচ্চিত্র মুক্তি পায়। এরপর তিনি বাপ্পি চৌধুরীর বিপরীতে "জটিল প্রেম" (২০১৩) ছবিতে অভিনয় করেন, যা বাণিজ্যিক সফলতা লাভ করে।
২০১৪ সালে শাহ মোহাম্মদ সংগ্রাম পরিচালিত "কি প্রেম দেখাইলা" চলচ্চিত্রে অভিনয় করে তিনি প্রশংসিত হন। একই বছর তিনি সাফি উদ্দিন সাফির প্রণয় মারপিটধর্মী চলচ্চিত্র "ফাঁদ - দ্য ট্র‍্যাপে" অভিনয় করেন, যেখানে তিনি প্রথমবারে মতো শাকিব খানের সঙ্গে অভিনয় করেন এবং আরিফিন শুভর বিপরীতে "কিস্তিমাত" চলচ্চিত্রে অভিনয় করেন। ২০১৪ সালে তিনি দেবাশীষ বিশ্বাসের "মন জ্বলে" নামে একটি চলচ্চিত্রে চুক্তিবদ্ধ হন। কিন্তু পরিচালক ২০১৬ সালে গল্পে পরিবর্তন আনেন এবং তার স্থলে পরীমনিকে চুক্তিবদ্ধ করেন। এছাড়া তিনি "রাজাবাবু", "বাদশা" ও "মিশন আমেরিকা" নামের তিনটি ছবিতে চুক্তিবদ্ধ হওয়ার পরও বাদ পড়েন।
২০১৯ সালে বিশ্ব ভালোবাসা দিবস উপলক্ষ্যে মুক্তি পায় তার অভিনীত "দাগ হৃদয়ে"। এতে তার সহশিল্পী ছিলেন বাপ্পি ও মীম। এই বছর মার্চ মাসে শওকত আলী ইমনের ইউটিউব চ্যানেলে প্রকাশিত হয় তার অভিনীত রোজিনা খানের গাওয়া "চন্দ্র তারা" গানের মিউজিক ভিডিও। এটি পরিচালনা করেন হাবিব রহমান।
২০২১ সালে তাকে সৈয়দ অমির গাওয়া "ও জান রে" গানের মিউজিক্যাল ফিল্মে দেখা যায়। অন্তর হাসানের পরিচালনায় গানটিতে আঁচলের সাথে আরও অভিনয় করেছেন সৈয়দ অমি, এলআর সীমান্ত, রাজু সরকার ও শম্পা নিজাম।
বাহাউদ্দীন মুহাম্মদ নাদভী

বাহাউদ্দীন মুহাম্মদ জামালুদ্দীন নাদভী (, , ) হলেন একজন সুন্নী ইসলাম ধর্মীয় পণ্ডিত এবং এবং কেরালা রাজ্যের থেকে একজন বিশিষ্ট মুসলিম বিদ্যাপরিসদ সদস্য। তিনি দারুল হুদা ইসলামিক বিশ্ববিদ্যালয়ের ভাইস চ্যান্সেলর। তাকে ডিএইচআইইউ এর মেধা প্রতিষ্ঠাতা জনক হিসেবে গণ্য করা হয়। তিনি "সামস্থা কেরালা জাম'ইয়াতুল মু'আলীমিন" কেন্দ্রীয় পরিষদের বর্তমান রাজ্য সাধারণ সম্পাদক।, এটি কেরালার ধর্মীয় শিক্ষকদের একটি সুপ্রিম কাউন্সিল। তিনি কেরালার কালিকুট বিশ্ববিদ্যালয় থেকে তার পিএইচডি করেন। তিনি কাতার ভিত্তিক মুসলিম বিজ্ঞ আলেম আন্তর্জাতিক ইউনিয়নের একজন সদস্য। তিনি সেখানে প্রধান সম্পাদক হিসেবে কাজ করেন।
নাদভী ২২ এপ্রিল ১৯৫১ তারিখে কেরালার কত্তাককাল মালাপ্পুরাম জেলার একটি গ্রামে জন্মগ্রহণ করেন। নাদভী একটি ইসলামী ধার্মিক পরিবার, 'কুনাক্কাদান' থেকে প্রতিপালিত হন। তার পিতা আলহাজ্জ মুহাম্মদ জামালুদ্দীন মুসালিয়ার খুবই ধার্মিক ছিলেন, এছাড়াও তার মা ফাতিমা হাজ্জুম্মা ছিলেন কোরিয়াদ থেনু মুসালিয়ার একটি বিখ্যাত সুফী পণ্ডিতের কন্যা।
ডঃ নাদভী আরবি, উর্দু, ইংরেজি, হিন্দি এবং মালায়ালম ভাষা জানেন। প্রাথমিক স্তরের শিক্ষা শেষ করার পরে নাদভী ১৯৭১ সালে কেরালা সরকার দ্বারা দেওয়া আরবি শিক্ষক পরীক্ষার তিনি প্রথম ডিপ্লোমা করেছেন। ১৯৭৪ সালে তিনি জামিয়া নুরিয়া আরাবিয়া, পাথ্থিকাদ, দক্ষিণ ভারতের প্রাচীনতম ঐতিহ্যবাহী ইসলামী কলেজ এক থেকে স্নাতক ডিগ্রী অর্জন করেন। তিনি কালিকুট বিশ্ববিদ্যালয়ের আরবি বিভাগ, কেরালা থেকে আরবি ভাষা ও সাহিত্য তার আফজাল-উল-উলমা ডিগ্রী পান। ১৯৮১ সালে তিনি ইউপি দারুল উলুম-নাডওয়াতুল উলামা, লক্ষ্ণৌ, থেকে আরবি ও ইসলামিক স্টাডিজ তার এলিমিয়া ডিগ্রী সম্পন্ন করেন,
নাদভী অনেক পুরস্কার এবং অভিনন্দন দিয়ে সম্মানিত হয়েছেন। কিছু জাতীয় এবং স্থানীয়ভাবে গুরুত্বপূর্ণ এবং কিছু আন্তর্জাতিকভাবে গুরুত্বপূর্ণ।
নাদভী আরবি, ইংরেজি এবং মালায়ালম ভাষায় প্রায় ৫০টি বই প্রকাশ করেছেন। নাদভী এর কাজ কুরআনের বিজ্ঞান সুবিশাল এবং ব্যাপক দৃষ্টিভঙ্গি, ইসলামী আইনশাস্ত্র, নবী এর হাদীস, শিক্ষা ব্যবস্থা, সুফিবাদ, তুলনামূলক ধর্ম, খ্রিস্টান, আরবি ভাষা ও সাহিত্য, ইসলামী ইতিহাস ইত্যাদি লক্ষ্য করে তৈরী করেন। তিনি মালায়ালম ভাষায় কিছু অন্যান্য আরবি শাস্ত্রীয় গ্রন্থে বরাবর পবিত্র কুরআন অনুবাদ করেছে।
তার প্রধান কাজ হল:
বরকতুল্লাহ খান

বরকতুল্লাহ খান (); (জন্মঃ ১৯২০  – মৃত্যুঃ ১৯৭৩) ভারতের রাজস্থান রাজ্যের থেকে একজন রাজনীতিবিদ ছিলেন এবং ভারতীয় জাতীয় কংগ্রেস দলের একজন নেতা।
তিনি যোধপুর থেকে রাষ্ট্র সমাবেশ থেকে নির্বাচিত হন। তিনি ১১ অক্টোবর ১৯৭৩ থেকে ৯ জুলাই ১৯৭১ পর্যন্ত রাজস্থানের মুখ্যমন্ত্রী ছিলেন।
গুলাম নবী আজাদ

গুলাম নবী আজাদ () (জন্মঃ ৭ মার্চ ১৯৪৯, জম্মু ও কাশ্মীর, ভারত) হলেন একজন ভারতীয় জাতীয় কংগ্রেস এর রাজনীতিবিদ এবং সংযুক্ত প্রগতিশীল জোটের স্বাস্থ্য ও পরিবার কল্যাণ মন্ত্রী ছিলেন।
আজাদ এর বিশেষ দক্ষতায় ১৮ বছর ধরে শক্তিশালী কংগ্রেস ওয়ার্কিং কমিটিতে নয় বার সদস্যের একটি রেকর্ড এআইসিসি সাধারণ সম্পাদক হওয়ায় তার সাংগঠনিক দক্ষতা বৃদ্ধির সাথে বর্তমান নেতাদের মধ্যে সম্ভবত দীর্ঘতম পর্যায়কাল ধরে রাজনীতি করছেন।
ভারতেরএকজন ইউনিয়ন মন্ত্রী হিসেবে তিনি ১৯৯০ খ্রিষ্টাব্দে পিভি নরসিংহ রাও এর সংখ্যালঘু সরকার সহ ২১ অনাস্থা অঙ্গভঙ্গির মধ্যে বিজয় ধারাবাহিক কংগ্রেস সরকার বাহিত করেন।
আজাদ এর প্রথম রাজনৈতিক নিয়োগ জম্মু মধ্যে বাহলিসা অনেক সুন্দর ডোডার ব্লক কংগ্রেস কমিটির সচিব ও কাশ্মীরের ডোডা জেলায় তার স্থানীয় জায়গা ছিল। ১৯৮০ সালে তিনি অল ইন্ডিয়া যুব কংগ্রেসের সভাপতি; সংখ্যালঘু সম্প্রদায় থেকে প্রথম হিসাবে নিযুক্ত হন।
১৯৮০ খ্রিষ্টাব্দে মহারাষ্ট্রের এর ওয়াসিম (লোকসভা কেন্দ্রের) থেকে সপ্তম লোকসভা নির্বাচিত হবার পরে আজাদ ১৯৮২ সালে আইন, বিচার ও কোম্পানি বিষয়ক মন্ত্রণালয়ের ভারপ্রাপ্ত ডেপুটি মন্ত্রী হিসেবে কেন্দ্রীয় সরকারের মধ্যে প্রবেশ করেন। ২০২২ সালের ২৬ আগস্ট তিনি নানা অভিযোগে ভারতীয় জাতীয় কংগ্রেসের সব পদ থেকে ইস্তফা দেন। ২০২২ সালের ২৬শে সেপ্টেম্বর তারিখে, আজাদ তার নতুন দলের নাম ডেমোক্রেটিক আজাদ পার্টি হিসাবে ঘোষণা করেন। গণতান্ত্রিক আজাদ পার্টির পতাকার তিনটি রঙ রয়েছে: সরিষা, সাদা এবং নীল। ২৭শে ডিসেম্বর তারিখে, তিনি তার দলের নাম পরিবর্তন করে গণতান্ত্রিক প্রগতিশীল আজাদ পার্টি রাখেন।
তিনি ১৯৮০ খ্রিষ্টাব্দে একজন সুপরিচিত কাশ্মীরি গায়িকা শামীম দেব আজাদকে বিয়ে করেন এবং তাদের একটি পুত্র সন্তান সাদ্দাম নবী আজাদ এবং একটি কন্যা সন্তান সুফিয়া নবী আজাদ রয়েছে।
রজনীকান্তের প্রাপ্ত পুরস্কার ও মনোনয়নপ্রাপ্ত পুরস্কারের তালিকা

রজনীকান্ত একজন ভারতীয় চলচ্চিত্র অভিনেতা। তিনি প্রায় চার দশক ধরে অভিনয় করছেন। এই অভিনয় জীবনে তিনি অসংখ্য প্রতিষ্ঠান থেকে বহু পুরস্কার জিতেছেন। তিনি তামিলনাড়ু স্টেট চলচ্চিত্র পুরস্কার নয়বার জিতেছেন যার মধ্যে ছয়বার সেরা অভিনেতা হিসেবে। এছাড়া তিনি সিনেমা এক্সপ্রেস এবং ফিল্মফ্যান পুরস্কার জিতেন অভিনয় এবং পর্দার পেছনের অবদানের জন্য। তিনি ১৯৮৬ সালে একবারই ফিল্মফেয়ার সাউথ পুরস্কার জিতেন “নাল্লাভানুকু নাল্লাভান” সিনেমার জন্যে। ২০১১ সাল পর্যন্ত, তিনি ৪৬ টি মনোনয়নের মধ্যে ৪৩ টি পুরস্কার অর্জন করেছেন।
৪৫তম ভারতের আন্তর্জাতিক চলচ্চিত্র উৎসব গোয়াতে অনুষ্ঠিত হয়েছে, রজনীকান্ত "বছরের ভারতীয় চলচ্চিত্র ব্যক্তিত্ব জন্য শতবার্ষিকী পুরস্কার" দিয়ে সম্মানিত করা হয়।
স্ট্যানলি করজিন

স্ট্যানলি করজিন একজন মার্কিন পদার্থবিজ্ঞানী, ফ্লুইড ডায়নামিসিস্ট এবং জনস হপকিন্স বিশ্ববিদ্যালয় এর একজন অধ্যাপক। তিনি প্রবাহী গতিবিদ্যা এবং টারবিউলেন্স এ তার অবদানের জন্য বিখ্যাত।
করজিন ১৯২০ সালের ৩ এপ্রিল পেন্সিলভেনিয়ার ফিলাডেলফিয়ায় জন্মগ্রহণ করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৪০ সালে বিএস ডিগ্রি লাভ করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে এমএস এবং ১৯৪৭ সালে পিএইচডি ডিগ্রি লাভ করেন। তিনি ১৯৪৭ সালে জনস হপকিন্স বিশ্ববিদ্যালয় এর অ্যারোনটিক্স বিভাগে সহকারী অধ্যাপক হিসেবে যোগদান করেন। তিনি ১৯৫১ সালে সহযোগী অধ্যাপক পদে উন্নীত হন এবং ১৯৫৫ সালে যন্ত্র প্রকৌশলের অধ্যাপক নিযুক্ত হন। তিনি ১৯৫৫ থেকে ১৯৬০ সাল পর্যন্ত এই বিভাগের চেয়ার হিসেবে দায়িত্ব পালন করেন।
সিন ফ্রম আর্লি লাইফ (উপন্যাস)

সিন ফ্রম আর্লি লাইফ তরুণ ব্রিটিশ ঔপন্যাসিক ফিলিপ হেনশার (ইং:Philip Hensher) বিরচিত একটি উপন্যাস যার প্রেক্ষাপট বাংলাদেশ। গ্রন্থটি ২০১২ খ্রিষ্টাব্দে প্রকাশিত। ১৯৭১-এর মুক্তিযুদ্ধকালীন পাকিস্তানি সেনাবাহিনীর বর্বরতা এবং মুক্তিকামী বাঙালীর সাহসিকতা উভয়ই এই উপন্যাসে ফুটিয়ে তোলা হয়েছে।
"সিন ফ্রম আর্লি লাইফ" মূলত: এক উচ্চ মধ্যবিত্ত শ্রেণীর বাঙালি পরিবারের গল্প। এটি কিছুটা আত্মজৈবনিক যা কি-না এর নায়ক জাবেদ মাহমুদের বয়ানে স্মৃতিকথার আদলে ধরনে বিবৃত। এই বর্ণনায় রয়েছে গীতলতা। এটি আংশিকভাবে একজনের জীবনের গল্প, আংশিকভাবে একটি উপন্যাস। উপন্যাসের শুরতে আছে ঢাকা শহরের ধানমণ্ডির বর্ণনা: "ধানমন্ডির রাস্তাঘাট নীরব, আর পাশজুড়ে গাছের সারি, সব গাছই গোড়া থেকে চার ফুট সাদা রঙ করা, পিঁপড়াদের হাত থেকে গাছগুলোকে বাঁচাতেই এমন করা হয়েছে। "পিঁপড়ারা সাদা রঙের ওপর দিয়ে হাঁটতে পারে না";- আমার মা প্রায়ই বলতেন: "তারা অন্যের চোখে-পড়ে-যাওয়ার আতঙ্কে ভোগে। তাই গাছের কা-টা সাদা করে রাখা।" আমি আজো জানি না কথাটির কতখানি সত্য।..."
ফিলিপ হেনশারের বন্ধু জাবেদ মাহমুদ ১৯৭০ খ্রিস্টাব্দের শেষাশেষি তখনকার পাকিস্তানের প্রাদেশিক রাজধানী ঢাকায় জন্ম গ্রহণ করে। তার জন্মের এক বৎসরের মধ্যেই দেশের পূর্বাংশ-পূর্ব পাকিস্তান-একটি রক্তক্ষয়ী স্বাধীনতা যুদ্ধের মাধ্যমে পশ্চিমাংশ থেকে আলাদা হয়ে যায়। গৃহযুদ্ধের শিকার অগণন নিরীহ বাঙ্গালীর বেদনাবহ রক্তপাতের মধ্য দিয়ে ১৯৭১-এর ডিসেম্বরের ১৬ ডিসেম্বর দক্ষিণ এশিয়ায়র মানচিত্রে একটা নতুন দেশের অভ্যূদয় ঘটে যার নাম "বাংলাদেশ"। এটি কেবল স্মৃতিকথা নয়, এটি মুক্তির জন্য বিংশ শতাব্দীতে সংঘটিত রক্ষক্ষয়ী এক মুক্তিযুদ্ধের ইতিহাসও বটে। বালক সাদির নিখুঁত বয়ানে পাঠক জানতে পারে একটি পরিবার কী করে দখলদার পাকিস্তানি সেনাদের হাত থেকে নিজেদের রক্ষা করতে সক্ষম হয়েছিল। 
"সিন ফম আর্লি লাইফ" প্রসঙ্গে ভারতীয় কথাসাহিত্যিক অমিতাভ ঘোষ বলেছেন, এই গ্রন্থ ফিলিপের একটি বড় মাপের কাজ। যুগপৎ সমমর্মিতা আর গল্প প্রতিভার বিস্ময়কর এক সাফল্য। এই উপন্যাস অনেক পুরস্কারের দাবী রাখে। আর ভারতীয় উপমহাদেশেই এই দাবী বেশি খাটে।
ফিলিপ হেনশার ইউনিভার্সিটি অব এক্সেটার-এ ক্রিয়েঠিভ রাইটিং-এর অধ্যাপক। ২০০৩ খ্রিষ্টাব্দে ২০ জন শ্রেষ্ঠ তরুণ ব্রিটিশ ঔপন্যাসিকের তালিকায় তার নাম অন্তর্ভুক্ত করা হয়েছিল। তার উপন্যাস "দ্য নর্দান ক্লেমেন্সি" ২০০৮ খ্রিষ্টাব্দে বুকার পুরস্কারের জন্য বিবেচনাধীন গ্রন্থাবলীর সংক্ষিপ্ত তালিকায় অন্তর্ভুক্ত হয়েছিল। ২০১৩ অবধি তার প্রকাশিত গ্রন্থের সংখ্যা ৮ যার মধ্যে উপন্যাস ৬টি। ব্রিটেনের" দ্য ইনডিপেন্ডেন্ট" পত্রিকায় তিনি নিয়মিত লিখে থাকেন।
ফিলিপ হেনশার

ফিলিপ হেনশার (ইং: Philip Hensher) একজন তরুণ ব্রিটিশ ঔপন্যাসিক যিনি কর্মসূত্রে বিশ্ববিদ্যালয়ে অধ্যাপনা করে থাকেন। তিনি বাংলাদেশের মুক্তিযুদ্ধকালীন প্রেক্ষাপটে রচিত "সিন ফ্রম আর্লি লাইফ" নামীয় উপন্যাসের রচয়িতা। ব্রিটেনের "দ্য ইন্ডিপেন্ডেন্ট" সহ বিভিন্ন পত্র-পত্রিকায় তিনি নিয়মিত লিখে থাকেন।
তার জন্ম দক্ষিণ লন্ডনে ১৯৬৫ খ্রিষ্টাব্দের ২০ ফেব্রুয়ারি তারিখে। তিনি অক্সফোর্ড ও কেমব্রিজ বিশ্ববিদ্যালয়দ্বয়ে অধ্যয়ন করেছেন।
তিনি কথাসাহিত্যিক, সাহিত্য সমালোচক এবং সাংবাদিক হিসাবে খ্যাতি অর্জন করেছেন। ১৯৯৯ থেকে তিনি ব্রিটিশ লিটের‌্যারি সোসাইটির একজন সদস্য।
ফিলিপ হেনশার ব্রিটেনের খ্যাতিমান সমকামীদের একজন; তিনি জাতিসংঘের মানবাধিকার বিষয়ক আইনজীবী জাবেদ মাহমুদকে স্বামী হিসাবে গ্রহণ করেছেন।
বর্তমানে তিনি ইউনিভার্সিটি অব বাথ স্পা'র একজন শিক্ষক। তিনি "কথাসাহিত্য" পড়িয়ে থাকেন। ইতোপূর্বে তিনি ইউনিভার্সিটি অব এক্সেটার-এ ক্রিয়েঠিভ রাইটিং-এর শিক্ষক হিসবে কাজ করেছেন।
২০১৩ অবধি তার প্রকাশিত গ্রন্থের সংখ্যা ৮ যার মধ্যে উপন্যাস ৬টি। ব্রিটেনের" দ্য ইনডিপেন্ডেন্ট" পত্রিকায় তিনি নিয়মিত লিখে থাকেন। তার নবতম গ্রন্থ "দ্য এম্পারার ওয়ালয্‌" ২০১৪-এ প্রকাশিত হবে। ঐতিহাসিক পটভূমি তার কাহিনীসমূহের প্রেক্ষাপট। মানবজীবনের অনুপুঙ্খ বর্ণনা তার অন্যতম রচনা কৌশল।
২০০৩ খ্রিষ্টাব্দে ২০ জন শ্রেষ্ঠ তরুণ ব্রিটিশ ঔপন্যাসিকের তালিকায় তার নাম অন্তর্ভুক্ত করা হয়েছিল। তার উপন্যাস "দ্য নর্দান ক্লেমেন্সি" ২০০৮ খ্রিষ্টাব্দে বুকার পুরস্কারের জন্য বিবেচনাধীন গ্রন্থাবলীর সংক্ষিপ্ত তালিকায় অন্তর্ভুক্ত হয়েছিল।
সিন ফ্রম আর্লি লাইফ ফিলিপ হেনশার বিরচিত একটি উপন্যাস যার প্রেক্ষাপট বাংলাদেশ। গ্রন্থটি ২০১২ খ্রিষ্টাব্দে প্রকাশিত। ১৯৭১-এর মুক্তিযুদ্ধকালীন পাকিস্তানি সেনাবাহিনীর বর্বরতা এবং মুক্তিকামী বাঙালীর সাহসিকতা উভয়ই এই উপন্যাসে ফুটিয়ে তোলা হয়েছে। "সিন ফম আর্লি লাইফ" প্রসঙ্গে ভারতীয় কথাসাহিত্যিক অমিতাভ ঘোষ বলেছেন, এই গ্রন্থ ফিলিপের একটি বড় মাপের কাজ। যুগপৎ সমমর্মিতা আর গল্প প্রতিভার বিস্ময়কর এক সাফল্য। এই উপন্যাস অনেক পুরস্কারের দাবী রাখে। আর ভারতীয় উপমহাদেশেই এই দাবী বেশি খাটে।
"সিন ফ্রম আর্লি লাইফ" মূলত এক উচ্চ মধ্যবিত্ত শ্রেণীর বাঙালি পরিবারের গল্প। এটি কিছুটা আত্মজৈবনিক যা কি-না এর নায়ক জাবেদ মাহমুদের বয়ানে স্মৃতিকথার আদলে ধরনে বিবৃত। এই বর্ণনায় রয়েছে গীতলতা। এটি আংশিকভাবে একজনের জীবনের গল্প, আংশিকভাবে একটি উপন্যাস।
উপন্যাসের শুরুতে আছে ঢাকা শহরের ধানমন্ডির বর্ণনাঃ "ধানমন্ডির রাস্তাঘাট নীরব, আর পাশজুড়ে গাছের সারি, সব গাছই গোড়া থেকে চার ফুট সাদা রঙ করা, পিঁপড়াদের হাত থেকে গাছগুলোকে বাঁচাতেই এমন করা হয়েছে। "পিঁপড়ারা সাদা রঙের ওপর দিয়ে হাঁটতে পারে না";- আমার মা প্রায়ই বলতেন: "তারা অন্যের চোখে-পড়ে-যাওয়ার আতঙ্কে ভোগে। তাই গাছের কা-টা সাদা করে রাখা।" আমি আজো জানি না কথাটির কতখানি সত্য।..."। ফিলিপ হেনশারের বন্ধু জাবেদ মাহমুদ ১৯৭০ খ্রিস্টাব্দের শেষাশেষি তখনকার পাকিস্তানের প্রাদেশিক রাজধানী ঢাকায় জন্ম গ্রহণ করে। তার জন্মের এক বৎসরের মধ্যেই দেশের পূর্বাংশ-পূর্ব পাকিস্তান-একটি রক্তক্ষয়ী স্বাধীনতা যুদ্ধের মাধ্যমে পশ্চিমাংশ থেকে আলাদা হয়ে যায়। গৃহযুদ্ধের শিকার অগণন নিরীহ বাঙ্গালীর বেদনাবহ রক্তপাতের মধ্য দিয়ে ১৯৭১-এর ডিসেম্বরের ১৬ ডিসেম্বর দক্ষিণ এশিয়ায়র মানচিত্রে একটা নতুন দেশের অভ্যূদয় ঘটে যার নাম "বাংলাদেশ"। এটি কেবল স্মৃতিকথা নয়, এটি মুক্তির জন্য বিংশ শতাব্দীতে সংঘটিত রক্ষক্ষয়ী এক মুক্তিযুদ্ধের ইতিহাসও বটে। বালক সাদির নিখুঁত বয়ানে পাঠক জানতে পারে একটি পরিবার কী করে দখলদার পাকিস্তানি সেনাদের হাত থেকে নিজেদের রক্ষা করতে সক্ষম হয়েছিল।
জুলাই সঙ্কট

সারায়েভো হত্যাকাণ্ডকে কেন্দ্র করে অস্ট্রিয়া-হাঙ্গেরী, জার্মানি, রাশিয়া, ফ্রান্স ও ব্রিটেনের মধ্যে মাসব্যাপী কুটনৈতিক উত্তেজনা বিদ্যমান থাকে যা জুলাই আল্টিমেটাম বা জুলাই সঙ্কট () নামে পরিচিত। এই হত্যাকাণ্ডের জন্য সার্বিয়াকে দায়ী মনে করা হয় এবং বসনিয়াকে সার্বিয়ার প্রভাবমুক্ত করার জন্য অস্ট্রিয়া – হাঙ্গেরী, সার্বিয়াকে ইচ্ছাকৃতভাবে অগ্রহণযোগ্য দশ দফা দাবি প্রদান করে যা মূলত যুদ্ধকে উসকে দেয়। সার্বিয়া দশটির মধ্যে আটটি দাবি মেনে নিলেও ২৮ জুলাই, ১৯১৪ সালে অস্ট্রিয়া – হাঙ্গেরী যুদ্ধ ঘোষণা করে।
রাশিয়ান সাম্রাজ্য, বালকান অঞ্চলে নিজেদের প্রভাব ধরে রাখা, অস্ট্রিয়া–হাঙ্গেরী ‘আগ্রাসন’ ঠেকানো ও সার্বিয়ানদের সাহায্যের জন্য, এক দিন পরে ২৯, জুলাই আংশিক সেনা মোতায়েনের নির্দেশ দেয়। ৩০ জুলাই জার্মানি সেনা মোতায়েনের ঘোষণা দিলে ঐ দিনই রাশিয়া পূর্ণ সেনা মোতায়েনের ঘোষণা দেয়। জার্মানি, বার্লিনে রাশিয়ান রাষ্ট্রদূতকে ডেকে ১২ ঘন্টার মধ্যে সেনা প্রত্যাহার অথবা যুদ্ধ মোকাবেলার চরমপত্র প্রদান করে। রাশিয়া আলোচনার মাধ্যমে সেনা প্রত্যাহারের প্রস্তাব দেয়। কিন্তু জার্মানি আলোচনা প্রস্তাব প্রত্যাখ্যান করে এবং ১ আগস্ট, ১৯১৪ সালে রাশিয়ার বিরুদ্ধে যুদ্ধ ঘোষণা করে। 
জার্মান যুদ্ধ পরিকল্পনা ছিল পূর্বে রাশিয়া আক্রমণ করার আগে পশ্চিমে ফ্রান্সে দ্রুত ও ব্যাপক সেনা অনুপ্রেবেশ ঘটিয়ে ফ্রান্সকে নিরপেক্ষ রাখা। রাশিয়ায় সৈন্য সমাবেশের পাশাপাশি একইসাথে ফ্রান্সকে নিরপেক্ষ থাকার দাবি জানায়। ফ্রান্স সরকার, সেনাবাহিনী কর্তৃক দ্রত সৈন্য সমাবেশের দাবিকে উপেক্ষা করে যেকোন অনাকাঙ্ক্ষিত ঘটনা এড়ানোর জন্য সীমান্তের ১০ কিমি এলাকা থেকে সেনা প্রত্যাহারের আদেশ দেয়। জার্মানি ২ আগস্ট লুক্সেমবার্গ আক্রমণ করে এবং ৩ আগস্ট ফ্রান্সের বিরুদ্ধে যুদ্ধ ঘোষণা করে। ফ্রান্স আক্রমণের জন্য সেনা পারাপারে বেলজিয়াম অস্বীকৃতি জানালে, ৪ আগস্ট জার্মানি বেলজিয়ামের বিরুদ্ধেও যুদ্ধ ঘোষণা করে। বেলজিয়ামকে নিরপেক্ষ রাখার ব্যাপারে ‘সন্তোষজনক উত্তর’ না পাওয়ায় ৪ আগস্ট ১৯১৪ সালে ব্রিটেন জার্মানির বিরুদ্ধে যুদ্ধ ঘোষণা করে।
কৃষ্ণকুমারী নাটক

কৃষ্ণকুমারী (১৮৬১), মাইকেল মধুসূদন দত্ত রচিত বা্ংলা সাহিত্যের প্রথম সার্থক ট্রাজেডি নাটক।
নাটকটির কাহিনি উইলিয়াম টডের 'রাজস্থান' নামক গ্রন্থ থেকে সংগৃহীত হয়েছে। এই নাটকের উল্লেখযোগ্য চরিত্রগুলো হলো: কৃষ্ণকুমারী, মদনিকা, ভীমসিংহ, জগৎসিংহ,ধনদাস প্রমুখ। নাটকটি ১৮৬০ সালে রচিত হলেও প্রকাশিত হয় ১৮৬১ সালে। এর প্রধান চরিত্র হল রাজার মেয়ে কৃষ্ণকুমারী।
কৃষ্ণকুমারী নাটক প্রকাশিত হয় ১৮৬১ সালে। ১ম সংস্করণ ১২৬৮ সাল (১৮৬১ খ্রিঃ),৩য় সংস্করণ আগস্ট মাসের ১৮৬৯ খ্রিষ্টাব্দে, নাটকের মুদ্রণ-ব্যয় বহন করেন মহারাজা যতীন্দ্রমোহন ঠাকুর। নাটকটি ১৮৬৭ খ্রিস্টাব্দে ৮ ফেব্রুয়ারি শোভাবাজার নাট্যশালায় অভিনয় হয়। জোড়াসাঁকো নাট্যশালা, ১৮৭৩ খ্রিস্টাব্দে ২২ ফেব্রুয়ারি ন্যাশনাল থিয়েটার এবং ১৮৭৪ খ্রিস্টাব্দের ২৪ জানুয়ারি গ্রেট ন্যাশনাল থিয়েটারে নাটকটি মঞ্চে অভিনয় করা হয়। বেলগাছিয়া নাট্যশালার সর্বপ্রধান অভিনেতা কেশবচন্দ্র গঙ্গোপাধ্যায়ের অভিনয় নৈপুণ্য ও নাটকীয় দোষ-গুণ-বিচার-শক্তিতে মুগ্ধ ছিলেন মাইকেল মধুসূদন দও। মাইকেল মধুসূদন দত্ত তাঁর কৃষ্ণকুমারী নাটকটি কেশবচন্দ্র গঙ্গোপাধ্যায়—কে উৎসর্গ করেন। কৃষ্ণকুমারী নাটকের মূল উৎস কি ।। মাইকেল মধুসূদন দত্ত—কে কেশবচন্দ্র গঙ্গোপাধ্যায় একটি ঐতিহাসিক নাটক রচনার পরামর্শ দেন। মধুসূদন কর্নেল টডের 'রাজস্থান'(Annals and antiquities of Rajsthan) থেকে নাটকের উপাদান সংগ্রহে প্রবৃত্ত হন এবং উক্ত গ্রন্থের ষোড়শ অধ্যায়ে বর্ণিত কৃষ্ণকুমারীর কাহিনী মনোনীত।
পার্ল হার্বার (চলচ্চিত্র)

পার্ল হার্বার একটি মার্কিন যুদ্ধভিত্তিক চলচ্চিত্র। এটি পরিচালনা করেন মাইকেল বে, প্রযোজনা করেন জেরি ব্রুকহাইমার এবং চিত্রনাট্য লিখেন র‍্যান্ডাল ওয়ালেস। এই চলচ্চিত্রে অভিনয় করেন বেন অ্যাফ্লেক, জোশ হার্টনেট, কেট বেকিনসেল, কিউবা গুডিং জুনিয়র, টম সাইজমোর, জন ভইট, কম ফিওর এবং অ্যালেক ব্যাল্ডউইন। 
পার্ল হারবার আক্রমণ এর উপর ভিত্তি করে এই চলচ্চিত্রটি নির্মিত। এটি বিশ্বব্যাপী প্রায় ৪৫০ মিলিয়ন ডলার আয় করে। এটি অস্কারের চারটি ক্যাটেগরিতে মনোনয়ন পায় এবং শব্দ সম্পাদনার জন্য একটি অর্জন করে।
"পার্ল হারবার" সিনেমাটি গল্প এগিয়েছে দুজন পাইলট রেফ ম্যাককলি (বেন অ্যাফ্লেক) ও ড্যানিয়েল ওয়াকার (জশ হার্টনেট) এবং তাদের প্রেমিকা ইভিলিন জনসনকে (কেট বেকিনসলে) কেন্দ্র করে। রেফ ও ড্যানি বাল্যবন্ধু, দুজনই পাইলট। পার্ল হারবারে নিযুক্ত থাকার সুবাদে রেফের সাথে পরিচয় হয় নার্স ইভিলিনের,তারা একে অপরের প্রেমে পড়ে যায়।
১৯৪১ সাল, দ্বিতীয় বিশ্বযুদ্ধ ততদিনে বেশ জমে উঠেছে। রেফ ম্যাককলি ব্রিটিশ রয়াল এয়ার ফোর্সের অধীনে ঈগল স্কোয়াড্রনের হয়ে যুদ্ধ করতে যুক্তরাজ্যে যায়। কিন্তু দুর্ভাগ্যবশত যুদ্ধে তার বিমান ভূপাতিত হয়। এ খবর শুনে ভেঙে পড়ে ইভিলিন ও ড্যানি দুজনেই। একজনের প্রেমিক হারানোর দুঃখ,আর অপরজনের প্রিয় বন্ধুকে হারানোর দুঃখ-এই দুই দুঃখের ধারা একসাথে মিলিত হয় যখন ইভিলিন ও ড্যানি একে অপরের প্রতি আকৃষ্ট হয়। দুজনেই শোককে ভালোবাসায় রূপান্তর করে নতুন জীবনের সন্ধান করে। কিন্তু সব লেজেগোবরে পাকিয়ে যায় যখন ১৯৪১ সালের ৬ ডিসেম্বর রাতে রেফ ফিরে আসে...
ফজিল (পরিচালক)

এ এম ফজিল (; জন্মঃ ১৯৫৩, কেরল) হলেন একজন ভারতীয় চলচ্চিত্র নির্মাতা, চলচ্চিত্র প্রযোজক, এবং চিত্রনাট্যকার। তিনি মালায়ালম সিনেমায় তার কাজের জন্য সুপরিচিত।
তার পিতা তাকে একজন ডাক্তার বানাতে চেয়েছিলেন, কিন্তু স্কুল ও কলেজের পাঠ্য বহির্ভূত কার্যক্রম তার পঠনে আধিপত্য বিস্তার করেছিল। তিনি নাটক লিখেছেন এবং তার বন্ধুদের সঙ্গে মঞ্চস্থ করেন এবং এই দল সম্ভবত জনতাকে আনন্দ দিতে সমর্থ্য হয়েছিল।
১৯৮০র দশকের পর থেকে ফজিল ৩০টিরও বেশি চলচ্চিত্র পরিচালনা করেছেন। তিনি অসংখ্য মালায়ালম চলচ্চিত্রের পাশাপাশি বেশ কয়েকটি তামিল চলচ্চিত্রেও কাজ করেছেন।
ফজিল রোজিনাকে বিয়ে করেন। এই দম্পতির চারটি সন্তান রয়েছে। পুত্র ফাহাদ ফজিল এবং ইসমাইল ফজিল, কন্যা আহমদো এবং ফাতিমা। তার পুত্র ফাহাদ ফজিল মালায়ালম সিনেমার একজন সুপরিচিত অভিনেতা।
নেপোলিয়নীয় যুদ্ধ

নেপোলিয়নীয় যুদ্ধ (১৮১৩-১৮১৫) বলতে নেপোলিয়ন বোনাপার্টের ফরাসি সাম্রাজ্য এবং গ্রেইট ব্রিটেন নেতৃত্বাধীন বিরোধী পক্ষের মধ্যে সংগঠিত ধারাবাহিক যুদ্ধকে বোঝানো হয়। এটি ফরাসি বিপ্লব দ্বারা উদ্ভাসিত হওয়া যুদ্ধসমূহের ধারাবাহিক ফল, তারা অভূতপূর্ব রূপে ইউরোপীয় সেনাবাহিনী গুলোতে বিপ্লব করে। নেপোলিয়নের সৈন্যদের ইউরোপ বিজয়ের পর ফরাসি শক্তি দ্রুত অবস্থান জানান দেয় কিন্তু তার আকস্মিক পতনও ঘটে অতি দ্রুত যখন ১৮১২ সালে রুশরা ফ্রান্সে আক্রমণ করে। নেপোলিয়ন ১৮১৪ সালে প্রথমবারের মতো পরাজয় বরণ করেন এবং তিনি ফিরে গিয়ে ওয়াটারলু যুদ্ধে পরাজিত হন। যুদ্ধের পর বিজয়ীরা ফরাসিদের সকল উপার্জন কেড়ে নেয়।
চূড়ান্ত বিজয়ের পূর্বে সাত জোটের মধ্যে পাঁচটিই ফরাসিদের কাছে পরাজয় লাভ করে। প্রথম ও দ্বিতীয় জোটকে ফরাসিরা হারায় ফরাসি বিপ্লবের সময়; তৃতীয়, চতুর্থ ও পঞ্চম জোটকে নেপোলিয়নীয় ফ্রান্স হারায়। এই মহান বিজয়গুলো ফরাসিদের মধ্যে একত্রবোধ জন্ম দেয়, বিশেষ করে যখন তারা মস্কো প্রবেশ করে। কিন্তু রুশরা হঠিয়ে দেবার পর ফরাসিদের ভাগ্য বদলাতে থাকে, ফ্রান্স ষষ্ঠ জোটের কাছে লিপজিগ যুদ্ধে এবং ওয়াটারলু যুদ্ধে সপ্তম জোটের হাতে পরাজয় বরণ করে।
এই যুদ্ধ সমূহের ফলাফল পবিত্র রোম সাম্রাজ্য শিথিলকরণ করে এবং জার্মানি ও ইতালিতে জাতীয়তাবাদের বীজ বপণ করে, যা সেই শতাব্দীর শেষের দিকে দুই রাষ্ট্রকে একাত্ম করতে সক্ষম হয়। ঠিক সেই সময়ই, ফরাসিদের স্পেন দখলের কারণে বিশ্বব্যাপী ছড়িয়ে থাকা স্পেনীয় সাম্রাজ্য দুর্বল হতে থাকে, যা পরবর্তীতে মার্কিন স্পেনে স্বাধীনতা সংগ্রামের সূচনা ঘটায়। ব্রিটিশ সাম্রাজ্যে নেপোলিয়নীয় যুদ্ধের সরাসরি প্রভাব পড়ে, তারা পরবর্তী শতাব্দীতে শীর্ষস্থানীয় পরশক্তিতে পরিণত হয়।
জ্যামাইকা তালাওয়াস

জ্যামাইকা তালাওয়াস () ক্যারিবিয়ান প্রিমিয়ার লিগ ক্রিকেট প্রতিযোগিতায় জ্যামাইকার প্রতিনিধিত্বমূলক ক্রিকেট দল। এটা টুর্নামেন্টের উদ্বোধনী পর্বের জন্য ২০১৩ সালে নির্মিত ছয় দলের একটি ক্রিকেট দল।
কোচ: পল নিক্সন
ম্যানেজার: রিচার্ড বেরীজ
সহকারী কোচ: জুনিয়র বেনেট
ফিজিওথেরাপিস্ট: জুলিও বাউডেট গনসালেজ
প্রশিক্ষকদের: কেননা বার্নার্ড সিনিয়র
ম্যাসেজ থেরাপিস্ট: দেরোসান উইলিয়ামস
বেঙ্গল আর্মি

বেঙ্গল আর্মি ছিল ব্রিটিশ সাম্রাজ্যের অন্তর্ভুক্ত ব্রিটিশ ভারতের বেঙ্গল প্রেসিডেন্সি অংশের সেনাবাহিনী।
প্রেসিডেন্সিগুলোর মত প্রেসিডেন্সি আর্মিগুলোও গভর্নমেন্ট অব ইন্ডিয়া এক্ট ১৮৫৮ (সিপাহী বিদ্রোহের পর প্রণিত) প্রণয়নের আগ পর্যন্ত ইস্ট ইন্ডিয়া কোম্পানির অধীনে ছিল। এই আইন পাশের পর তিনটি প্রেসিডেন্সিই ব্রিটিশ মুকুটের সরাসরি তত্ত্বাবধানে চলে যায়।
১৮৯৫ সালে তিনটি প্রেসিডেন্সির সেনাবাহিনী ভারতীয় সেনাবাহিনীর সাথে একীভূত করা হয়।
বেঙ্গল আর্মি এর ইউরোপীয় রেজিমেন্ট থেকে ১৭৫৬ সালে গঠিত হয়। পরের বছর স্থানীয়ভাবে সংগ্রহ করা বাঙালি সিপাহীদের নিয়ে ‘’লাল পল্টন’’ ব্যাটেলিয়ন গঠিত হয়। ব্রিটিশ সেনাদের মত প্রশিক্ষণপ্রাপ্ত ও অস্ত্রধারী এই বাহিনী ১৭৫৭ সালের পলাশীর যুদ্ধে অংশ নেয় এবং ১৭৬৪ সাল পর্যন্ত ২০টিরও বেশি ভারতীয় ব্যাটেলিয়ন গড়ে উঠে। ইস্ট ইন্ডিয়া কোম্পানি ধীরে ধীরে বেঙ্গল আর্মির শক্তিবৃদ্ধি করে। ১৭৯৬ সাল নাগাদ তিন ব্যাটেলিয়ন ইউরোপীয় গোলন্দাজ, তিন রেজিমেন্ট ইউরোপীয় পদাতিক, দশ রেজিমেন্ট ভারতীয় অশ্বারোহী এবং বারো রেজিমেন্ট (প্রত্যেকটিতে দুই ব্যাটেলিয়ন করে) ভারতীয় পদাতিক বাহিনী গড়ে তোলে।
১৮২৪ সালে বেঙ্গল আর্মিকে পুনরায় সংগঠিত করা হয়। নিয়মিত পদাতিক বাহিনীকে ৬৮টি একক ব্যাটেলিয়ন রেজিমেন্টে ভাগ করা হয়। এগুলোকে তাদের প্রতিষ্ঠাকাল অনুযায়ী সংখ্যা দ্বারা চিহ্নিত করা হয়। নয়টি অতিরিক্ত পদাতিক রেজিমেন্ট পরবর্তীকালে গঠিত হয়। ১৮২৬ থেকে ১৮৪৩ এর মধ্যে কয়েকটি ইউনিটকে ভেঙ্গে দেয়া হয়। ১৮৪০ এর দশকে বেঙ্গল আর্মিতে অনিয়মিত পদাতিক ও অশ্বারোহী রেজিমেন্ট এতে নতুন মাত্রা আনে। এগুলো স্থায়ীভাবে গঠিত ইউনিট হলেও নিয়মিত বাহিনীর তুলনায় এরা নিয়মমাফিক প্রশিক্ষণ ও ব্রিটিশ অফিসার স্বল্প সংখ্যায় পেত। সেনা রিক্রুটের মূল উৎস ছিল উচ্চ বর্ণের ব্রাহ্মণ ও রাজপুত গোষ্ঠী। তবে আটটি নিয়মিত অশ্বারোহী রেজিমেন্ট মূলত মুসলিম সওয়ারদের নিয়ে গঠিত ছিল। ১৮৪০ ও ১৮৫০ এর দশকে বেশ কিছু সংখ্যক নেপালি গুর্খা ও পাঞ্জাবের শিখ গোষ্ঠীর মানুষ বেঙ্গল আর্মির অন্তর্ভুক্ত হয়। গুর্খা ও শিখরা পৃথক ইউনিটে দায়িত্ব পালন করলেও কিছু সংখ্যক পরে পদাতিক রেজিমেন্টের অন্তর্ভুক্ত হয়।
সর্বমোট ৬৪টি নিয়মিত পদাতিক ও অশ্বারোহী রেজিমেন্ট সিপাহী বিদ্রোহের সময় বিদ্রোহ করে। আবার আনুগত্য সন্দেহজনক হওয়ার জন্য কিছুকে ভেঙ্গে দেয়া হয়। ১৮৫৭ সালের পর থেকে বেঙ্গল আর্মিতে বাঙালিদের সংখ্যা হ্রাস পেতে থাকে। এর কারণ ১৮৫৭ সালের বিদ্রোহে তারা প্রাথমিক ভূমিকা পালন করেছিল। পাঞ্জাবি মুসলিম, শিখ, গুর্খা, বালুচ ও পাঠানদের মধ্য থেকে সংগ্রহ সেনাদের নিয়ে নতুন ও কম বৈশিষ্ট্যের মিল সম্পন্ন বেঙ্গল আর্মি গঠন করা হয়। তবে বিদ্রোহ পূর্ব সময়কার ১২টি পদাতিক রেজিমেন্ট দায়িত্বপালন অব্যাহত রাখে। এদের ক্ষেত্রে রিক্রুটমেন্টের নিয়ম পূর্বের মতই ছিল। বিভিন্ন উৎস থেকে আগত সেনাদের নিয়ে গঠিত বাহিনী বিদ্রোহের জন্য সংগঠিত হতে পারবে না এমন একটা কথা চালু ছিল।
১৮৯৫ সালে পৃথক তিনটি প্রেসিডেন্সির সেনাবাহিনী বিলুপ্ত করা হয় এবং ভারতের সেনাবাহিনিকে চারটি কমান্ডে ভাগ করা হয়। প্রত্যেক ভাগ একজন লেফটেন্যান্ট জেনারেল দ্বারা পরিচালিত হত। এগুলো হল, মাদ্রাজ (বার্মা সহ), পাঞ্জাব (উত্তর পশ্চিম সীমান্ত প্রদেশ এর অন্তর্ভুক্ত), বাংলা ও বোম্বে (এডেন সহ)।
বেঙ্গল আর্মিতে ভারতের অধিকাংশ প্রসিদ্ধ ইউনিটগুলো ছিল। যেমন, বাংলার স্কিনার’স হর্স, হিমালয়ের গুর্খা ও খাইবার-পাখতুনখা অঞ্চলের কর্পস অব গাইডস।
প্রেসিডেন্সি আর্মিগুলোর মধ্যে বেঙ্গল আর্মি সর্ববৃহৎ ছিল বিধায় এর কমান্ডারকে ১৮৫৩ থেকে ১৮৯৫ পর্যন্ত কমান্ডার-ইন-চিফ, ইন্ডিয়া বলা হত।
বেঙ্গল কমান্ডের কমান্ডার ইন চিফরা হলেন
অ্যান্টিগুয়া হকসবিলস

এন্টিগুয়া হকসভিলস () হল একটি ক্যারিবিয়ান প্রিমিয়ার লীগ এর এন্টিগুয়া এর প্রতিনিধিত্বমূলক ক্রিকেট দল।
আন্তর্জাতিক ক্যাপ খেলোয়াড়দের গাঢ় তালিকাভুক্ত করা হল;
অচ্যুত সামন্ত

ড. অচ্যুত সামন্ত (জন্ম: ২০ জানুয়ারি, ১৯৬৫) একজন ভারতীয় শিক্ষাবিদ। ১৯৯২ সালে ১২ জন শিক্ষার্থী নিয়ে তিনি প্রতিষ্ঠা করেন কলিঙ্গ ইনস্টিটিউট অব ইন্ডাস্ট্রিয়াল টেকনোলজি (কেআইআইএস)। এটি এখন বিশ্বমানের একটি পূর্ণাঙ্গ বিশ্ববিদ্যালয়। ১৯৯৩ সালে তিনি চালু করেন কলিঙ্গ ইনস্টিটিউট অব সোশ্যাল সায়েন্স (কিস)। সবচেয়ে কম সময়ে পূর্ণাঙ্গ বিশ্ববিদ্যালয়ের স্বীকৃতি পাওয়ার লিমকা বুক অব রেকর্ডসে নাম উঠেছে এই বিশ্ববিদ্যালয়ের। ভারতের সবচেয়ে কম বয়সী আচার্য তিনি। অচ্যুত সামন্ত বাংলাদেশের ড্যাফোডিল আন্তর্জাতিক বিশ্ববিদ্যালয় সম্মানসূচক ডি.লট ডিগ্রি পান। 
অচ্যুত সামন্তর জন্ম ১৯৬৫ সালের ২০ জানুয়ারি ওড়িশার কলেরাব্যাঙ্কে। চরম অর্থাভাবের মধ্যেও তিনি টিউশনি করে পড়ালেখার খরচ নিজেই চালিয়ে যান। ওড়িশার উৎকল বিশ্ববিদ্যালয় থেকে রসায়ন বিষয়ে এমএসসি ডিগ্রি নেন অচ্যুত। পরবর্তীকালে সমাজবিজ্ঞানে পিএইচডি সম্পন্ন করেন।
১৯৯৩ সালে মাত্র ১২ জন ছাত্র নিয়ে অচ্যুত সামন্ত প্রতিষ্ঠা করেন কলিঙ্গ ইনস্টিটিউট অব ইন্ডাস্ট্রিয়াল টেকনোলজি (কেআইআইএস)। এটি এখন বিশ্বমানের একটি পূর্ণাঙ্গ বিশ্ববিদ্যালয়। সবচেয়ে কম সময়ে পূর্ণাঙ্গ বিশ্ববিদ্যালয়ের স্বীকৃতি পাওয়ার লিমকা বুক অব রেকর্ডসে নাম উঠেছে এই বিশ্ববিদ্যালয়ের। কলিঙ্গ ইনস্টিটিউট অব ইন্ডাস্ট্রিয়াল টেকনোলজির আছে নিজস্ব হাসপাতাল, পূর্ণাঙ্গ স্টেডিয়াম ও ট্রেনের নিজস্ব অগ্রিম টিকিটের ব্যবস্থা। শিক্ষার্থীর সংখ্যা ২০ হাজারের বেশি। এ বিশ্ববিদ্যালয়ে ডিগ্রি প্রদান করা হয় ১০০টির বেশি বিষয়ে।
ওডিশার আদিবাসী এবং দরিদ্র শিশুরা ‘কেজি টু পিজি’ বিনা মূল্যে থাকা-খাওয়া আর পড়ালেখার সুযোগ পায় এই প্রতিষ্ঠানে। কেআইআইএসেও ২০১৪ সাল পর্যন্ত শিক্ষার্থীর সংখ্যা ২০ হাজারের বেশি।
২০১১ সালে যুক্তরাজ্যের ম্যানচেস্টারে অনুষ্ঠিত অনূর্ধ্ব ১৩ আন্তর্জাতিক টুর্নামেন্টে শিরোপা জেতে কেআইএসএস রাগবি দল। একই বছরে টাইমস অব ইন্ডিয়ার বিচারে ‘আইকন অব ওডিশা’ নির্বাচিত হন অচ্যুত সামন্ত। সর্বভারতে সবচেয়ে কম বয়সে বিশ্ববিদ্যালয়ের চ্যান্সেলর হওয়ার রেকর্ড অচ্যুত সামন্তর দখলে। ২০১২ সালে পেয়েছেন জওহরলাল নেহরু অ্যাওয়ার্ড। ব্যক্তিগত জীবনে অবিবাহিত এই সমাজসেবক বাস করেন দুই কক্ষের একটি ভাড়া বাড়িতে।
সমাজসেবায় অবদানের জন্য অচ্যুন্ত সামন্ত ভারত ছাড়াও দক্ষিণ আফ্রিকা, কম্বোডিয়া, শ্রীলঙ্কা, সিঙ্গাপুর, চেক রিপাবলিকসহ বহু দেশ থেকে স্বীকৃতি পেয়েছেন। তাকে নিয়ে প্রতিবেদন প্রকাশিত হয়েছে টাইম (সাময়িকী), রিডার্স ডাইজেস্টসহ বিশ্বের প্রথম সারির বিভিন্ন সংবাদমাধ্যমে। স্বীকৃতির পাশাপাশি পেয়েছেন অনেক পুরস্কার। যুক্তরাষ্ট্রের ইডিজিই ফাউন্ডেশনের করা বিশ্বের অন্যতম ১৫ সামাজিক উদ্যোক্তা তালিকায় রয়েছে অচ্যুত সামন্তের।
বার্বাডোস রয়্যালস

বার্বাডোস রয়্যালস () (পূর্বতন বার্বাডোস ট্রাইডেন্টস) হল ক্যারিবিয়ান প্রিমিয়ার লিগ বার্বাডোস ক্রিকেট দলের প্রতিনিধিত্বমূলক দল। এটা টুর্নামেন্টের উদ্বোধনী পর্বের জন্য ২০১৩ সালের নির্মিত ছয় দলের একটি। হলিউড অভিনেতা মার্ক ওয়ালবার্গ দলটির মধ্যে একটি ইকুইটি আগ্রহ রয়েছে।
গায়ানা আমাজন ওয়ারিয়র্স

গায়ানা আমাজন ওয়ারিয়র্স () হল ক্যারিবিয়ান প্রিমিয়ার লিগে গায়ানা ক্রিকেট দলের প্রতিনিধিত্বমূলক দল। এই দলটি টুর্নামেন্টের উদ্বোধনী পর্বের জন্য ২০১৩ সালের তৈরি ছয় দলের একটি।
ত্রিনবাগো নাইট রাইডার্স

ত্রিনবাগো নাইট রাইডার্স (পূর্বে ত্রিনিদাদ এন্ড টোবাগো রেড স্টিল নামে পরিচিত ছিল) ক্যারিবিয়ান প্রিমিয়ার লিগ ক্রিকেট প্রতিযোগিতায় ত্রিনিদাদ ও টোবাগোর প্রতিনিধিত্বমূলক ক্রিকেট দল। রেড স্টিল ২০১৩ সালে সিপিএলের উদ্বোধনী আসরে জন্য সৃষ্ট ছয়টি ক্রিকেট দলের একটি দল। কুইন্স পার্ক ওভাল ও ব্রায়ান লারা ক্রিকেট একাডেমি তাদের নিজস্ব খেলার মাঠ।
২০১৫ সালে ইন্ডিয়ান প্রিমিয়ার লিগের দল কলকাতা নাইট রাইডার্সের মূল কোম্পানি রেড চিলিজ এন্টারটেইনমেন্ট রেড স্টিল দলটির শেয়ার ক্রয় করে। রেড স্টিল দলটি ২০১৫ সালের আসরে শিরোপা অর্জন করে। এই মরসুমের পর দলটির নাম পরিবর্তন করে বর্তমান নাম ত্রিনবাগো নাইট রাইডার্স রাখা হয়। পরবর্তী কালে দলটি ২০১৭, ২০১৮ ও ২০২০ সালের আসরেও শিরোপা অর্জন করে।
উইনোনা রাইডার

উইনোনা লরা হরোউইট্‌জ ( — উচ্চারণ: "উঈ-নো-না লরা হরোঊইট্‌জ্‌") (জন্ম: ২৯ অক্টোবর, ১৯৭১), যিনি তার পেশাগত নাম উইনোনা রাইডার নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তার অভিনীত প্রথম উল্লেখযোগ্য চলচ্চিত্রটি ছিলো "লুকাস" (১৯৮৬)। টিম বার্টন পরিচালিত "বিটলজুস" ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তার প্রথম কাল্ট চলচ্চিত্র "হেদারস" (১৯৮৯)-এ একজন কিশোরীর ভূমিকায় অভিনয় করেন।
তিনি ১৯৯০-এর দশকের অন্যতম সফল অভিনেত্রী। এই সময়ে তিনি নাট্যধর্মী "মারমেইডস" (১৯৯০) ছবিতে অভিনয় করে একটি গোল্ডেন গ্লোব পুরস্কারের মনোনয়ন লাভ করেন এবং একই বছর বার্টনের রূপকথাধর্মী "এডওয়ার্ড সিজারহ্যান্ডস" চলচ্চিত্রে জনি ডেপের বিপরীতে এবং ১৯৯২ সালে ফ্রান্সিস ফোর্ড কোপলার গথিক ভীতিপ্রদ প্রণয়মূলক "ব্রাম স্টকার্স ড্রাকুলা" চলচ্চিত্রে গ্যারি ওল্ডম্যানের বিপরীতে অভিনয় করে। "দি এজ অফ ইনোসেন্স" ছবিতে অভিনয় করে রাইডার সেরা পার্শ্ব অভিনেত্রী বিভাগে গোল্ডেন গ্লোব পুরস্কার জয় করেন, এবং একই বিভাগে একাডেমি পুরস্কারের জন্য মনোনয়ন লাভ করেন।
মেথড অ্যাক্টিং

মেথড অ্যাক্টিং () হচ্ছে অভিনয়ের একটি কৌশল, যেখানে অভিনয়শিল্পী বাস্তব জীবনে তাঁর চরিত্রের মতো জীবন-যাপন করেন, এবং ঠিক সেই ধরনের আচার-আচরণে অভ্যস্ত হন, যেন, তিনি তাঁর চরিত্রে অভিনয়ের সময় জীবনধর্মী অভিনয় ফুটিয়ে তোলেন। একে বলা হয় পুরোটা চরিত্র হয়ে যাওয়া, কারণ তখন তাঁরা আর নিজেরা অভিনয় করেন না, বরং তাঁরা নিজেরাই ঐ চরিত্রটি হয়ে যান, এবং চরিত্রের মতোই কর্মকাণ্ড করতে থাকেন। বর্তমান বিশ্বের এরকম কয়েকজন মেথড অ্যাক্টরের মধ্যে ড্যানিয়েল ডে-লুইস এবং জনি ডেপ অন্যতম।
বিভিন্ন বর্ষীয়ান অভিনেতা এ অভিনয় কৌশল শিক্ষা দিয়েছেন। এদের মধ্যে আছেন অভিনেতা লি স্ট্র্যাসবার্গ, যিনি তাঁর প্রতিষ্ঠিত অভিনয় স্কুল লি স্ট্র্যাসবার্গ থিয়েটার অ্যান্ড ফিল্ম ইন্সটিটিউটে তাঁর নিজের আবিষ্কৃত মেথড অ্যাক্টিংয়ের কৌশল শিক্ষা দেন।
জিবুতি (শহর)

জিবুতি (শহর) (, , , ) জিবুতির রাজধানী এবং বৃহত্তম শহর। ২০০৯ এর হিসাব অনুসারে জিবুতি শহরের জনসংখ্যা ছিল ৬১০,৬০৮।
জিবুতি এর পূর্ব উপকূলে মানুষের বসতির প্রমাণ রয়েছে ব্রোঞ্জ যুগ থেকে।
১৮৬২ সাল থেকে ১৮৯৪ সাল পর্যন্ত, তাদজৌরা উপসাগর এর উত্তরের ভূমিকে বলা হত "ওবক" এবং ইসা এবং আফার সুলতান দ্বারা শাসিত হয়েছিল। ফ্রান্স স্থানীয় কর্তৃপক্ষের সাথে ১৮৮৩ থেকে ১৮৮৭ সালের মধ্যে বিভিন্ন চুক্তিতে স্বাক্ষর করেছিল এই অঞ্চলে প্রথম পা রাখার জন্য। ১৮৮৮ সালের ২ এবং ৯ ফেব্রুয়ারী ফ্রাঙ্কো-ব্রিটিশ কূটনৈতিক নোটের বিনিময় দুই দেশের উপনিবেশগুলির মধ্যে আঞ্চলিক সীমা নির্ধারণ করে; সুস্পষ্টভাবে ফরাসি কর্তৃত্বের অধীনে তাদজৌরা উপসাগরের দক্ষিণ উপকূল, যার মধ্যে একটি উপদ্বীপ নিমজ্জিত মালভূমির সমন্বয়ে গঠিত, রাস জিবুতি একটি অত্যন্ত কৌশলগত অবস্থান, ফরাসি নকশার জন্য ভবিষ্যতের সেতুবন্ধন। আফ্রিকা এবং এশিয়ার বাকি অংশ। তখনই এই বিন্দুটি হারার অভিমুখে কাফেলার প্রস্থান হিসাবে ব্যবহার করা শুরু হয়।
স্পানিয়াদ এলই পিনো একে ১৮৮৮ সালে একটি সমুদ্রবন্দর হিসেবে স্থাপিত করেন এবং ১৮৯১ সালে ফ্রান্স সোমালিলেন্ডের রাজধানী তাদজুরাহ্‌র থেকে জিবুতিতে নিয়ে আসা হয়। এইটি সফলতার সাথে আফার এবং ইসসা এর ফরাসি সরকারের ঔপনিবেশিক ভূখণ্ডের রাজধানী ছিল এবং পরে জিবুতির স্বাধীন রাষ্ট্রেরও।
জিবুতি সাধারনভাবে সারা বছর অবিরাম খুব গরম এবং শুষ্ক থাকে। বার্ষিক বৃষ্টিপাতের বেশিরভাগই অক্টোবর থেকে মে মাসের মধ্যে পড়ে। শহরটি প্রতি বছর গড় বৃষ্টিপাত দেখে। গড় উচ্চ তাপমাত্রা ডিসেম্বর, জানুয়ারি এবং ফেব্রুয়ারি মাসে থেকে জুলাই মাসে প্রায় পর্যন্ত হয়।
এই জলবায়ু অঞ্চলে গ্রীষ্মকাল রয়েছে যা সর্বোচ্চ তাপমাত্রা এবং সর্বনিম্ন তাপমাত্রা এ পৌঁছায়। শীতকালে রাতের গড় তাপমাত্রা থাকে এবং দিনের সর্বোচ্চ তাপমাত্রা । রোদ ছাড়া বছরের সবেমাত্র কোন দিন আছে, এবং এমনকি শীতকালে অনেক পরিষ্কার দিন আছে.
ইক্বামাহ্‌

ইক্বামাহ্‌ () বা ইকামত হলো সামান্য পরিবর্তিত আযান, যা ফরয নামাজের জন্য দাঁড়িয়ে নিয়তের পূর্বে উচ্চারণ করতে হয়। পার্থক্য এই ইকামতের শেষভাগে "হাইয়া আলাল ফালাহ" দুইবার বলার পর "ক্বদ ক্বামাতিস সালাহ" বাক্যটি দুইবার বলতে হয়। ইকামতের বাক্যগুলো একবার করে হবে কি দুইবার করে হবে এ নিয়ে আলেমদের মধ্যে মতবিরোধ আছে।তবে দুই ভাবেই দেওয়া জায়েজ। 
আলী ইবনু আবদুল্লাহ‌ .. আনাস থেকে বর্ণিত, তিনি বলেন, বিলাল -কে আযানের বাক্যগুলো দু’ দু’বার এবং ইকামতের শব্দগুলো বেজোড় বলার নির্দেশ দেওয়া হল। ইসমায়ীল বলেন, আমি এ হাদীস আইয়্যূবের নিকট বর্ণনা করলে তিনি বলেন, তবে ‘কাদ্‌কামাতিস্‌ সালাত’ ব্যতীত। {সহীহ বুখারী (ইফাঃ)অধ্যায়ঃ ১০/ আযান (كتاب الأذان) হাদিস নাম্বার: ৫৮০} 
সহিহুল বোখারী সুনানে ইবনে মাজাহ 
মহিলাদের নামাজে আযান এবং ইক্বামাতের বিষয় নিয়ে ফক্বীহগণদের মধ্যে নানা মতভেদ রয়েছে। তবে সবচেয়ে গ্রহণযোগ্য মতামত হলো, ইমাম আহমাদ বিন হাম্বল ফতোয়া দিয়েছেন যে, মহিলারা জামাতে নামাজ আদায় করলেও আযান দিবে না তবে নির্দ্বিধায় ইক্বামাত বলতে পারে।
ফজলুর রহমান খান (শিক্ষাবিদ)

ফজলুর রহমান খান একজন বাংলাদেশী শিক্ষাবিদ। তিনি শিক্ষকতা করেছেন ঢাকা বিশ্ববিদ্যালয়ের মৃত্তিকা বিজ্ঞান বিভাগে। ১৯৭১ সালের বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও রাজাকার সংগঠন আল বদর ও আল শামসের হাতে নিহত বুদ্ধিজীবীদের মধ্যে তিনি একজন।
ফজলুর রহমান খান জন্মগ্রহণ করেন তৎকালীন ব্রিটিশ সাম্রাজ্যের (বর্তমান বাংলাদেশের) নেত্রকোণা জেলার মোহনগঞ্জ উপজেলার কজিয়াটি গ্রামে। তার পিতার নাম আব্দুল হাকিম খান, এবং মাতার নাম ফিরোজা খাতুন।
তিনি মোহনগঞ্জ পাইলট উচ্চ বিদ্যালয় থেকে ১৯৫৪ সালে ম্যাট্রিকুলেশন (মাধ্যমিক) পরীক্ষায় উত্তীর্ণ হন। এরপর তিনি ভর্তি হন ময়মনসিংহের আনন্দমোহন কলেজে, এবং সেখান থেকে ১৯৫৮ সালে আই.এসসি. (উচ্চমাধ্যমিক) পরীক্ষায় উত্তীর্ণ হন। এরপর তিনি ১৯৬০ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগ থেকে বি.এসসি. (স্নাতক) ও ১৯৬১ সালে একই বিভাগ থেকে এম.এসসি. (স্নাতকোত্তর) ডিগ্রি লাভ করেন। ১৯৬৮ সালে তিনি লন্ডন বিশ্ববিদ্যালয়ের ইম্পেরিয়াল কলেজ থেকে পিএইচ.ডি. ডিগ্রি লাভ করেন।
১৯৭১ সালের ২৬ মার্চ ভোর রাতে পাকিস্তানি সেনারা তাকে তার তৎকালীন ইকবাল হলের (বর্তমান জহুরুল হক হল) আবাসিক শিক্ষকদের বসবাসের ভবনের নিজ শয়ন কক্ষে গুলি করে হত্যা করে। প্রায় দেড় দিন সেখানে পড়ে থাকার পর ২৭ মার্চ কারফিউ শিথিল হলে তার পরিবারের সদস্যগণ তাকে আজিমপুর কবরস্থানে সমাধিস্থ করেন।
এস. এম. এ. রাশীদুল হাসান

এস. এম. এ. রাশীদুল হাসান (১ নভেম্বর, ১৯৩২ - ১৪ ডিসেম্বর, ১৯৭১) একজন বাংলাদেশী শিক্ষাবিদ, শহীদ বুদ্ধিজীবী। তিনি ঢাকা বিশ্ববিদ্যালয় সহ বহু শিক্ষাপ্রতিষ্ঠানে শিক্ষকতা করেছেন।
রাশীদুল হাসানের জন্ম ভারতের পশ্চিমবঙ্গ রাজ্যের বীরভূম জেলার বড়শিজা গ্রামে। তার মায়ের নাম খাদিজা বেগম, এবং বাবার নাম মৌলবি মোহাম্মদ আবু সাঈদ। ভাবতা আজিজিয়া মাদ্রাসায় ভর্তি হওয়ার মাধ্যমে তার শিক্ষাজীবন শুরু হয়। ১৯৪৯ সালে তিনি ঢাকার ইসলামিয়া ইন্টারমিডিয়েট কলেজ থেকে আই.এ. পাশ করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৫২ সালে বি.এ. (অনার্স) ও ১৯৫৪ সালে এম.এ. (মাস্টার্স) ডিগ্রি লাভ করেন।
তার শিক্ষকতা জীবন শুরু হয় নরসিংদী কলেজে শিক্ষকতা শুরুর মধ্য দিয়ে। এক বছর সেখানে শিক্ষকতা করার পর তিনি চলে যান পাবনার এডওয়ার্ড কলেজে, এবং সেখানেও প্রায় তিন বছর শিক্ষকতা করেন। ১৯৫৭ সালে তিনি কলকাতায় চলে যান, এবং সেখানকার কৃষ্ণচন্দ্র কলেজের ইংরেজি বিভাগে শিক্ষক হিসেবে যোগ দেন। তার জীবনের সর্বশেষ কর্মক্ষেত্র ছিলো ঢাকা বিশ্ববিদ্যালয়। এখানে ইংরেজি বিভাগে তিনি ১৯৬৭ সালে প্রভাষক পদে যোগ দেন এবং ১৯৭০ সালে সেখানকার সিনিয়র প্রভাষক পদে পদোন্নতি লাভ করেন।
১৯৭১ সালের ১৪ ডিসেম্বর পাকিস্তানি হানাদার বাহিনীর এ দেশীয় সহযোগীরা তাকে ঢাকা বিশ্ববিদ্যালয়েরই অপর শিক্ষক আনোয়ার পাশার বাসা থেকে ধরে নিয়ে যায়। ২২ দিন পর অন্যান্য বুদ্ধিজীবীদের মৃতদেহের সাথে তার লাশ ঢাকার মিরপুরের রায়েরবাজার বদ্ধভূমিতে পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়।
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খানকে ১৯৭১ সালের ১০ থেকে ১৫ ডিসেম্বরের মধ্যে রাশীদুল হাসান এবং আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দেয় আন্তর্জাতিক অপরাধ ট্রাইব্যুনাল-২।
বাংলাদেশ সরকারের ডাক বিভাগ ১৯৯১ সালের ১৪ ডিসেম্বর শহীদ বুদ্ধিজীবী দিবসে এস.এম.এ রাশীদুল হাসানের নামে স্মারক ডাকটিকেট প্রকাশ করে। ২০১৮ সালে বাংলাদেশ সরকার তাকে মরণোত্তর স্বাধীনতা পুরস্কার সম্মাননায় ভূষিত করে।
জিঞ্জিরা গণহত্যা

জিঞ্জিরা গণহত্যা একটি পরিকল্পিত সামরিক গণহত্যা যা পাকিস্তানি সেনাবাহিনী ১৯৭১ সালে মুক্তিযুদ্ধের প্রারম্ভিক কালে সংঘটিত করে। ১৯৭১ সালের ২ এপ্রিল শুক্রবার ঢাকা বিভাগের অন্তর্গত, বুড়িগঙ্গা নদীর অপর পাড়ে কেরানীগঞ্জ উপজেলার জিঞ্জিরা,কালিন্দি ও শুভাড্যা এই তিন ইউনিয়নব্যপী এই গণহত্যাটি সংঘটিত হয়।
মুক্তিযুদ্ধের প্রারম্ভিক কালে ২৫ মার্চ অপারেশন সার্চলাইট এর পূর্বপরিকল্পিত গণহত্যার পর ঢাকা নগরীর বেঁচে যাওয়া মানুষজন পালানোর স্থান ও প্রথম নিরাপদ আশ্রয়স্থল রূপে বুড়িগঙ্গা নদীর অপর পাড়ে অবস্থিত জিঞ্জিরার দিকে যাত্রা করে। জিঞ্জিরা ও এর আশেপাশের অঞ্চলগুলো ছিল তখন প্রধানত হিন্দু অধ্যুষিত অঞ্চল। তাই সেগুলো আগে থেকেই পাকিস্তানি বাহিনী কর্তৃক চিহ্নিত ছিল। যখন ঢাকা থেকে পালিয়ে সবাই সেখানে একত্রিত হতে থাকে, তখন পাকিস্তানি বাহিনী সেখানে গণহত্যা চালানোর প্রস্তুতি নেয়। তারা ১ এপ্রিল মধ্যরাতের পর থেকে অর্থাৎ ২ এপ্রিল ভোর থেকে জিঞ্জিরায় সৈন্য সমাবেশ করতে থাকে এবং কেরানীগঞ্জকে চারপাশ থেকে ঘিরে ফেলে।
অপারেশন সার্চলাইট পরিচালক ব্রিগেডিয়ার জাহানজেন আরবাব জিঞ্জিরায় অপারেশন চালানোর সিদ্ধান্ত নেন। অপারেশনের দায়িত্ব দেওয়া হয়েছিল ব্রিগেডিয়ার জেনারেল বশিরকে। পাকিস্তানরা ঐদিন গভীর রাতেই বুড়িগঙ্গার অন্য পাড়ের মিটফোর্ড হাসপাতাল অধিকার করে এবং চিকিৎসালয় সংলগ্ন পরীবিবির মসজিদের ছাদ থেকে আনুমানিক ৫টায় ফ্লেয়ার ছুড়ে গণহত্যা আরম্ভ করার জন্য সংকেত প্রদান করে। ভোরের আগেই গানবোট দিয়ে সেনা নামানো হয় জিঞ্জিরা, কালিন্দী ও শুভাঢ্যা ইউনিয়নে।এরপর প্রথমেই হানাদার সেনারা  জিঞ্জিরা ও বড়িশুর বাজার গান পাউডার দিয়ে জ্বালিয়ে দেয়। শুরু হয় ইতিহাসের এক ভয়াল হত্যাযজ্ঞ। এ বিষয়ে ডেইলি স্টার পত্রিকায় ২ এপ্রিল ২০২৩ সংখ্যায় প্রত্যক্ষদর্শীদের সাক্ষাৎকারে কিছু চাক্ষুষ বর্ণণা উল্লেখ করা হয়েছে। 
প্রায় আনুমানিক ভোর সাড়ে ৫ টা থেকে হত্যাযজ্ঞ শুরু করে একটানা নয় ঘণ্টা চালিয়ে যায় এবং দুপুর ২.৩০ এ হত্যাযজ্ঞ শেষ করে। তারা ঘরবাড়িতে গান পাউডার ছিটিয়ে আগুন লাগিয়ে দেয়। মান্দাইল ডাকের সড়কের সামনের পুকুরের পাড়ে পাকিস্তানি বাহিনী ষাট জন লোককে একসাথে একই সারিতে দাঁড় করিয়ে হত্যা করে। এ গণহত্যায় আনুমানিক সহস্র বা তার চেয়ে অধিক সংখ্যক মানুষ মৃত্যুবরণ করে।
জিঞ্জিরা গণহত্যার পরের দিন, অর্থাৎ ৩ এপ্রিল ১৯৭১ পাকিস্তানি প্রচারযন্ত্র জিঞ্জিরা গণহত্যাকে ধামাচাপা দেয়ার জন্য এবং দেশের অন্যান্য মানুষ ও বহির্বিশ্বকে বিভ্রান্ত করার জন্য হত্যার সপক্ষে যুক্তি প্রদর্শন করে মিথ্যা খবর প্রচার করে। ৩ এপ্রিল তৎকালীন পাকিস্তান সরকার সমর্থিত পত্রিকা মর্নিং নিউজের একটি সংবাদের শিরোনাম ছিল এমন,"Action against miscreants at Jinjira" অর্থাৎ "জিঞ্জিরায় দুষ্কৃতিকারীদের বিরুদ্ধে ব্যবস্থা গ্রহণ"।
আর তৎকালীন পিটিভি (পাকিস্তান টেলিভিশন) ঐ দিন ২ এপ্রিল রাতে সংবাদ প্রচার করে,
" বুড়িগঙ্গা নদীর অপর পাড়ে কেরানীগঞ্জের জিঞ্জিরায় আশ্রয় গ্রহণকারী বিচ্ছিন্নতাবাদী দুষ্কৃতিকারীদের কঠোর হাতে নির্মূল করা হয়েছে"।
লু শুন

লু শুন (২৫ সেপ্টেম্বর ১৮৮১ - ১৯ অক্টোবর ১৯৩৬) ছিলেন একজন চৈনিক সাহিত্যিক, যিনি তার ছদ্মনাম চৌ শুরেন নামেই অধিক পরিচিত। তাকে ধরা হয় বিংশ শতাব্দিতে একজন অন্যতম প্রধান চৈনিক সাহিত্যিক হিসেবে এবং একই সাথে আধুনিক চৈনিক সাহিত্যের জনক রূপেও তাকে বিবেচনা করা হয়। তিনি ছিলেন একাধারে ছোটগল্পকার, সম্পাদক, অনুবাদক, সমালোচক, গদ্যলেখক এবং কবি।
লু শুনের জন্ম চীনের চচিয়াং প্রদেশের শাওশিং শহরে। তার প্রথম নাম ছিলো চৌ চাংশৌ। পরবর্তীতে তার নাম হয় চৌ ইউশাই, এবং সবশেষে তার নাম তিনি রাখেন চৌ শুরেন। এই "শুরেন" শব্দের আক্ষরিক অর্থ একজন শিক্ষিত মানুষ হতে চাই। শুনের পরিবারও ছিলো যথেষ্ট পরিমাণ শিক্ষিত।
নানচিংয়ের চিয়াংনান নৌ একাডেমীতে ১৮৯৮ সালের মে মাসে তিনি বিদ্যারম্ভ করেন। সেখানে লেখাপড়াকালীন তিনি 'চিয়াং চিয়ানশেং সম্বন্ধে মন্তব্য'সহ কয়েকটি প্রবন্ধ রচনা করেন। ১৯০০ সালে তিনি নানচিংয়ের চিয়াংনান সামরিক প্রশিক্ষণালয়ের অধীনস্থ 'রেলওয়ে এবং খনি বিদ্যালয়ে' লেখাপড়া শুরু করেন। ধ্রুপদী ভাষায় "ভ্রাতাদের প্রতি বিদায় সম্ভাষণ"সহ কয়েকটি কবিতা রচনা করেন। তিনি ১৯০২ সালে বৃত্তিলাভ করে জাপান যাত্রা করেন। টোকিও শহরের কোবুন কলেজে জাপানি ভাষা শিক্ষা শুরু করেন। ১৯০৪ সালের আগস্ট মাসে সেন্দাই চিকিৎসা শিক্ষা প্রতিষ্ঠানে চিকিৎসাবিদ্যা অধ্যয়ন শুরু করেন।
পরবর্তী একাদশ

পরবর্তী একাদশ বা নেক্সট ইলিভেন (ইংরেজি: "Next Eleven" (বা "N-11")) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।
গোল্ডমান স্যাকস ক্ষুদ্রঅর্থনৈতিক স্থিতিশীলতা, রাজনৈতিক পরিপক্বতা, বাণিজ্য ও বিনিয়োগে উদার মানসিকতা এবং শিক্ষার মান বিবেচনা করে তালিকাটি প্রণয়ন করে।
শতকরা হার

গণিত শাস্ত্রে শতকরা হার () বলতে কোনো সংখ্যাকে ১০০-এর ভগ্নাংশ হিসেবে প্রকাশ করা হয়।
পার্সেন্ট বোঝানোর জন্য "%" প্রতীক ব্যবহৃত হয়।
ইংরেজি "per cent" কথাটি অর্থ "per hundred" বা "প্রতি একশত"। এটিকে উচ্চারণ করা হয় "পার্সেন্ট" বা বাংলায় "শতকরা ভাগ" নামে।
"৪৫%"-কে উচ্চারণ করা যেতে পারে "পঁয়তাল্লিশ পার্সেন্ট" বা "শতকরা ৪৫ ভাগ"। আর এই শতকরা 
৪৫ ভাগ পরিমাণটি হচ্ছে ৪৫/১০০ বা ০.৪৫।
বাংলাদেশের টেলিফোন নম্বরসমূহ

বাংলাদেশের আন্তর্জাতিক ডায়ালিং কোড হচ্ছে: +৮৮০
দেশের বাইরে থেকে বাংলাদেশের কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
দেশের ভেতর থেকেই কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
আদর্শ নম্বর বিন্যাস হলো:
(মোবাইল নম্বরগুলি ইতোমধ্যে দুইবার প্রসারিত হয়েছে, প্রতিবার একটি সংখ্যা করে। আগে নয়টি সংখ্যা ছিল ৯টি। এখন ১১টি সংখ্যা।)
ফোন নম্বর প্রতিটি গ্রাহকের জন্য অনন্য, যেটা ভৌগোলিক কোড বা অপারেটর কোড দ্বারা অনুসৃত। ভৌগোলিক কোড এবং অপারেটর কোডের তালিকা নিচে দেওয়া হয়েছে।
২০১৬ সালে বাংলালিংক ১৯ সিরিজের ৮০% গ্রাহক নিয়ে নতুন ১০ সিরিজের জন্য আবেদন করে। কিন্তু পরবর্তীতে ১৪ সিরিজটি বরাদ্দ নেয়। ২০১৮ সালে যখন এমএনপি চালু করা হয়েছিল, তখন থেকে গ্রাহক মোবাইল নম্বর পরিবর্তন না করেই অন্য অপারেটরে পোর্ট করতে পারেন। 
বিটিসিএল ভৌগোলিক কোড
আইপিটিএসপি (আইপি টেলিফোন)
কালো মাম্বা

কালো মাম্বা ("Dendroaspis polylepis") এলাপিড পরিবারভুক্ত এক প্রজাতির বিষধর সাপ। এটি আফ্রিকার সবচেয়ে বিপজ্জনক ও ভয়ংকর সাপ। আফ্রিকার একটি বড় অঞ্চলজুড়ে এই সাপের বিস্তৃতি লক্ষ্য করা যায়। কালো মাম্বা দেখা যায় ইথিওপিয়া, কেনিয়া, বতসোয়ানা, উগান্ডা, জাম্বিয়া, জিম্বাবুয়ে, অ্যাঙ্গোলা, নামিবিয়া, মালাউই, মোজাম্বিক, সোয়াজিল্যান্ড, দক্ষিণ আফ্রিকা, এবং কঙ্গোতে। সাভানা অঞ্চল, কাষ্ঠল বণাঞ্চল, এবং শিলাময় অঞ্চলে এদের দেখা যায়। এরা নিজেরা হুমকির সম্মুখীন হলে আক্রমণাত্মক হয়ে ওঠে এবং মরণঘাতী দংশন করতে দ্বিধা করে না।
আকৃতির দিক থেকে কালো মাম্বা আফ্রিকার সর্ববৃহৎ এবং বিশ্বের দ্বিতীয় বৃহত্তম বিষধর সাপ রূপে চিহ্নিত। একটি পূর্ণ বয়স্ক কালো মাম্বার দৈর্ঘ্য গড়ে প্রায় ২.৫ মিটার এবং সর্বোচ্চ দৈর্ঘ্য প্রায় ৪.৩ মিটার। কালো মাম্বা থেকে বড় পৃথিবীর একমাত্র প্রজাতির বিষধর সাপটির নাম শঙ্খচূড় বা কিং কোবরা, যা দক্ষিণ এশীয় অঞ্চলের সাপ। আর বনাঞ্চলে দেখতে পাওয়া এই সাপটির অন্যতম একটি স্থানীয় বা প্রজাতিগত বাসস্থান হচ্ছে সুন্দরবন। অন্যান্য সরীসৃপের মতোই কালো মাম্বা শরীরের তাপমাত্রা নিয়ন্ত্রণের জন্য বাহ্যিক তাপের ওপর নির্ভরশীল। কালো মাম্বা নামটি একটি ভুল পথ নির্দেশনামূলক। কারণ, সাপটির ত্বকের সত্যিকারের রং কালো নয়, বরং গাঢ় ধূসর জলপাই রংয়ের এবং এই নামের বিশেষ কারণ এর মুখের ভিতরের রং কালো। যদিও জীবনের প্রথমভাগে এটিও থাকে না। বয়স বাড়ার সাথে সাথে সাপের ত্বকের রং গাঢ় হতে থাকে। এদের নামের সাথে কালো বা কালো যুক্ত হওয়ার কারণ হিসেবে ধারণা করা হয় এদের কুচকুচে কালো মুখকে। এদের মুখের ভেতরটা পুরোটা গাঢ় কালো রংয়ের। কালো মাম্বা পৃথিবীর সবচেয়ে দ্রুতগামী সাপ রূপে চিহ্নিত। বলা হয় এদের কিছু প্রজাতি ঘণ্টায় ১৯.৫ কিলোমিটার বেগে চলাচল করতে পারে।
বাংলাদেশের স্বাধীনতাযুদ্ধ বিষয়ক চলচ্চিত্রের তালিকা

বাংলাদেশের জন্মলগ্ন থেকে বিভিন্ন সময়ে মুক্তিযুদ্ধ বিষয়ক নানা চলচ্চিত্র নির্মাণ হয়ে আসছে। এ দেশের সুস্থ ধারার চলচ্চিত্রগুলোর মধ্যে একটি বড় অংশ জুড়ে আছে এই মুক্তিযুদ্ধ বিষয়ক চলচ্চিত্রগুলো। এ চলচ্চিত্রগুলোর অনেকগুলোতে যেমন সরাসরি যুদ্ধের ভয়াবহতা উঠে এসেছে। যেমন: চাষী নজরুল ইসলামের "ওরা ১১ জন" (১৯৭২), "সংগ্রাম" (১৯৭৩),"হাঙ্গর নদীর গ্রেনেড" (১৯৯৭), নাসির উদ্দীন ইউসুফের "একাত্তরের যীশু" (১৯৯৩)। সেই সাথে কিছু চলচ্চিত্রে প্রত্যক্ষভাবে যুদ্ধকে উপস্থাপন না করে পরোক্ষভাবে এর ভয়াবহতাকে উপস্থাপন করা হয়েছে। উপস্থাপন করা হয়েছে যুদ্ধের স্বীকার হওয়া শরণার্থী বা পালিয়ে বেড়ানো মানুষের জীবনাবেগকে। এ ধরনের চলচ্চিত্রের মধ্যে আছে, তারেক মাসুদের "মুক্তির গান" (১৯৯৫), হুমায়ূন আহমেদের "শ্যামল ছায়া" (২০০৩), মোরশেদুল ইসলামের "খেলাঘর" (২০০৬)। এছাড়াও কিছু চলচ্চিত্র নির্মিত হয়েছে যুদ্ধ পূর্বকালীন ও যুদ্ধ পরবর্তী বাংলাদেশে এর প্রভাব ও রাজনৈতিক ও সামাজিক পরিস্থিতি ও বাস্তবতা নিয়ে। এ ধরনের চলচ্চিত্রের মধ্যে আছে, জহির রায়হানের "জীবন থেকে নেওয়া" (১৯৭১), খান আতাউর রহমানের "এখনো অনেক রাত" (১৯৯৭), হারুন-উর-রশিদের "মেঘের অনেক রং" (১৯৭৬), নারায়ণ ঘোষ মিতার "আলোর মিছিল" (১৯৭৪)। উল্লেখ্য যে, মুক্তিযুদ্ধ চলাকালে মার্কিন চলচ্চিত্রকার লিয়ার লেভিন "জয় বাঙলা" নামে একটি চলচ্চিত্র নির্মার্ণের কাজ শুরু করেছিলেন কিন্তু তা শেষ করতে পারেন নি।
শঙ্খচূড়

শঙ্খচূড় বা রাজ গোখরা (বৈজ্ঞানিক নাম: "Ophiophagus hannah") হচ্ছে পৃথিবীর সর্ববৃহৎ বিষধর সাপ। যার দৈর্ঘ্য সর্বোচ্চ ৫.৬ মিটার (১৮.৫ ফুট) পর্যন্ত হতে পারে। এটি মূলত সম্পূর্ণ দক্ষিণ এশিয়ার বনাঞ্চল জুড়ে দেখা যায়। ইংরেজি নামে কোবরা শব্দটি থাকলেও এটি কোবরা বা গোখরা নয়। এটি সম্পূর্ণ আলাদা গণের একটি সাপ। এই সাপের আকার পর্যবেক্ষণ এবং ফণার পেছনের অংশ পর্যবেক্ষণের মাধ্যমে গোখরার সাথে এটির পার্থক্য খুব সহজেই নির্ণয় করা সম্ভব। গোখরার তুলনায় শঙ্খচূড় আকৃতিতে যথেষ্ট পরিমাণ বড়। এর ফণার পেছনে প্রচলিত গোখরা বা খড়মপায়া গোখরার মতো চশমা বা গোক্ষুর আকৃতি চিহ্ন থাকে না। শঙ্খচূড়ের গণের নাম হচ্ছে "Ophiophagus", যার আক্ষরিক অর্থ "সাপ খাদক", এবং প্রাথমিকভাবে এটি অন্যান্য সাপ ভক্ষণ করেই তার খাদ্য চাহিদা মেটায়। যেসকল সাপ এটি ভক্ষণ করে তার মধ্যে আছে র‌্যাট সাপ, এবং ছোট আকৃতির অজগর। এছাড়াও অন্যান্য বিষধর সাপও এটি ভক্ষণ করে, যেমন: ক্রেইট, গোখরা, এবং নিজ প্রজাতিভুক্ত অন্যান্য ছোট সাপ। শঙ্খচূড়ের বিষে প্রধানত নিউরোটক্সিন, সাইটোটক্সিন, এবং ত্রি-ফিঙ্গার টক্সিন পাওয়া যায়। এটির বিষ আক্রান্ত প্রাণীর স্নায়ুতন্ত্রে আক্রমণ করে। শঙ্খচূড়ের একটি সাধারণ দংশন-ই যেকোনো মানুষের মৃত্যুর কারণ হতে পারে। এর কামড়ের ফলে সৃষ্ট মৃত্যু হার প্রায় ৭৫%। ভারতের উত্তর-পূর্ব ও পূর্বাংশে এবং বাংলাদেশের সুন্দরবনের গভীরে এই সাপ দেখতে পাওয়া যায়।
বাংলাদেশে ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
ডিম পাড়ার আগে স্ত্রী শঙ্খচূড় তার শরীর পাকিয়ে কুণ্ডুলী তৈরি করে, এবং শুষ্ক পাতা ব্যবহার করে উঁচু ঢিপির মতো তৈরি করে। পরবর্তীকালে সেখানে ২০ থেকে ৪০টির মতো ডিম পাড়ে। কুন্ডুলী পাকানো দেহটি ইনকিউবেটররের মতো কাজ করে। বাচ্চা ফোটার আগ পর্যন্ত শঙ্খচূড় তার ঢিপিটিকে বিরামহীনভাবে পাহারা দিতে থাকে, এবং কোনো প্রাণী যেনো কাছে আসতে না পারে, সেদিকে লক্ষ্য রাখে।
ঢিপির মধ্যে প্রায় ২৮ ডিগ্রি সেলসিয়াস তাপমাত্রায় ডিমগুলোকে তা দেওয়া হয়। বাচ্চা ফোটার পর তা নিজে নিজেই ডিমের খোলস ভেঙে বেরিয়ে যায় এবং নিজেই নিজের শিকার খুঁজতে থাকে, এজন্য মাকে তার নিজের বাচ্চাকে খাওয়াতে হয় না। শিশু শঙ্খচূড়ের দৈর্ঘ্য হয় প্রায় ৫৫ সেন্টিমিটার এবং এদের বিষ প্রাপ্তবয়স্কদের মতোই মারাত্মক।
শঙ্খচূড় এলাপিডি পরিবারভুক্ত একটি সাপ। ইউরোপ ও এন্টার্কটিকা ব্যতীত এই পরিবারে সারা পৃথিবীতে প্রায় ২০০-এর বেশি প্রজাতি দেখা যায়। এদের সবগুলোই বিষধর, এবং এদের সবারই ছোট, স্থায়ী বিষদাঁত রয়েছে। কিন্তু অঞ্চলভেদে এদের মধ্যে বাসস্থান, আচরণ, এবং বর্ণ ও গঠনগত অনেক পার্থক্য দেখা যায়। এলাপিডি পরিবারভুক্ত পাঁচটি পরিচিত সাপ হচ্ছে গোখুরা, কোরাল সাপ, ডেথ অ্যাডার, ব্ল্যাক মাম্বা, এবং শঙ্খচূড়।
শঙ্খচূড় ভারত উপমহাদেশের দক্ষিণপূর্ব এশিয়া ও পূর্ব এশিয়ার দক্ষিণাঞ্চলে বিশেষ করে বাংলাদেশ, ভুটান, মায়ানমার(বার্মা), কম্বোডিয়া, চীন, ভারত, ইন্দোনেশিয়া, নেপাল, ফিলিপাইন, সিঙ্গাপুর, থাইল্যান্ড ও ভিয়েতনামে বেশি পরিমাণে দেখা যায় । এটি ঘন জঙ্গল ও উঁচুভূমিতে বিশেষ করে হ্রদ ও স্রোতস্বিনী পরিবেশে থাকতে বেশি পছন্দ করে।এই সব এলাকায় বন নিধন ও আন্তর্জাতিক প্রাণী চোরাচালানের জন্য শঙ্খচূড়ের প্রজাতি দিন দিন বিলুপ্তির পথে।
ওয়াল স্ট্রিট

ওয়াল স্ট্রিট নিউ ইয়র্ক শহরের একটি প্রখ্যাত সড়ক। পৃথিবীর অন্যতম গুরুত্ববহ বিনিয়োগ বাজার নিউ ইয়র্ক স্টক এক্সচেঞ্জ এই সড়কে অবস্থিত বলে এর প্রসিদ্ধি জগৎজোড়া। অর্থনীতি বিষয়ক আন্তর্জাতিক দৈনিক পত্রিকা দ্য ওয়াল স্ট্রিট জার্নালের সদর দপ্তর এ সড়কেই অবস্থিত। কার্যত বিংশ শতাব্দীতে "ওয়াল স্ট্রিট" বিশ্ব অর্থনীতির তাপমান যন্ত্রে পরিণত হয়েছে। নিউ ইয়র্ক স্টক এক্সচেঞ্জ ছাড়াও বহু গুরুত্বপূর্ণ আর্থিক প্রতিষ্ঠান এই সড়ক অবস্থিত। এর মধ্যে রয়েছে আমেরিকান স্টক এক্সচেঞ্জ এবং ফেডারেল রিজার্ভ ব্যাংক। মার্কিন যুক্ত রাষ্ট্রের নিউ ইয়র্ক শহরের বাণিজ্য কেন্দ্র ম্যানহ্যাটানের দক্ষিণাংশে, হাডসন নদীর অদূরে, ওয়াল স্ট্রিট অবস্থিত। এটি মার্কিন যুক্তরাষ্ট্রের অর্থনীতিরও ভরকেন্দ্র বটে। উপনিবেশ স্থাপনকারী ওলন্দাজরা ১৬৫৩ খ্রিষ্টাব্দে ব্রিটিশ ও স্থানীয় আদিবাসীদের আক্রমণ প্রতিরোধের জন্য এই এলাকায় মাটির তৈরি রক্ষা প্রাচীর গড়ে তুলেছিল; তা থেকেই এ সড়কের নাম ওয়াল স্ট্রিট (প্রাচীর সড়ক) হয়েছে। ম্যানহ্যাটানের ব্রডওয়ে থেকে ইস্ট রিভার পর্যন্ত বিস্তৃত এই সড়কটি অপ্রশস্ত।
ওয়াল স্ট্রিট নিউ ইউর্কের প্রধান আর্থিক অঞ্চল যা নিউ ইয়র্ককে লন্ডনের প্রধান প্রতিযোগী হিসেবে বিশ্বের আর্থিক রাজধানীতে পরিণত করেছে।
অ্যাট্রাক্টাসপিডিডি

অ্যাট্রাক্টাসপিডিডি () হচ্ছে স্কোয়ামাটা বর্গভুক্ত সাপের একটি পরিবার। এটি পৃথিবীতে প্রাপ্ত বিষধর সাপ সমূহের চারটি পরিবারের একটি। এর আবাসস্থল মূলত আফ্রিকা এবং এশিয়ার মধ্যপ্রাচ্য। এখন পর্যন্ত এই পরিবারের ১২টি গণের কথা জানা গেছে।
অ্যাট্রাক্টাসপিডিডি পরিবারের বেশিরভাগ সাপ খুব একটা আক্রমণাত্মক নয়, এবং কার্যকরভাবে বিষপ্রয়োগেও সক্ষম নয়। এই ধরনের সাপের মাধ্যমে মৃত্যুর ঘটনাও খুব একটা বেশি নয়। যদিও "অ্যাট্রাক্টাসপিস মাইক্রোলেপিডোটা" () প্রজাতির কিছু বড় সাপ ও লম্বা গ্রন্থি বিশিষ্ট প্রজাতির দংশন বিপদজ্জনক হতে পারে।